கேள்வி: யோகியாக்கார்த்தா சிறப்புப் பகுதி - வரலாறு பற்றி தகவல் சொல்.
பதில்: இந்தோனேசிய விடுதலைப் போராட்டத்திற்கு யோகியாக்கார்த்தா சுல்தானகம் இன்றியமையாத ஆதரவளித்தது. ஜகார்த்தா ஒல்லாந்துக்காரர்கள் வசமானதால் 1946 சனவரி முதல் திசம்பர் 1948 வரை இந்தோனேசியக் குடியரசின் தலைநகராக இருந்தது. யோகியாக்கார்த்தாவின் ஆதரவுக்குப் பலனாக 1950 இல் யோகியாக்கார்த்தாவை சிறப்பு நிர்வாகப் பகுதி என்று அறிவிக்கப்பட்டது. இதன் மூலம் இந்தோனேசியாவில் குடியேற்றவாதத்துக்கு முந்திய முடியாட்சியைக் கொண்டுள்ள ஒரே பகுதியாக யோகியாக்கார்த்தா ஆனது. பரம்பரை ஆளுனராக யோகியாக்கார்த்தா சுல்தான் செயற்படுகின்றார்.
கேள்வி: யோகியாக்கார்த்தா சிறப்புப் பகுதி - புவியியல் பற்றி தகவல் சொல்.
பதில்: சாவகத்தின் தெற்குக் கடற்கரையின் அருகில் முற்றிலும் நடு-ஜாவா மாகாணத்தில் இந்தச் சிறப்புப் பகுதி அமைந்துள்ளது. 3,133.15 சதுர கி.மீ. பரப்பளவைக் கொண்ட இப்பகுதி இந்தோனேசியாவிலுள்ள மாகாணங்களில் இரண்டாவது சிறியதாகும். மெராபி சிகரம் யோக்யகர்த்தா நகருக்கும் சலேமன் பதிலாட்புலத்துக்கும் வடக்கே உள்ளது. 1548 முதல் தொடர்ந்து எரிமலை வெடிப்புவரும் இது இந்தோனேசியாவிலுள்ள எரிமலைகளில் மிகத் தீவிரமானது. இந்த எரிமலை அண்மையில் அக்டோபர்-நவம்பர் 2010 ல் வெடித்த நிகழ்வில் பலர் காயமுற்றனர். மேலும் 100,000 குடிமக்கள் இடம்பெயர்ந்தனர்.
கேள்வி: யோகியாக்கார்த்தா சிறப்புப் பகுதி - நட்றவுப்பகுதிகள் பற்றி தகவல் சொல்.
பதில்: யோக்யகர்த்தா சிறப்புப் பகுதி பின்வரும் பகுதி / மாநிலங்களுடன் மாகாண அளவில் சகோதர / நட்புறவு கொள்ள ஒப்பந்தம் மேற்கொண்டுள்ளது. * கியோட்டோ மாவட்டம், யப்பான் * கலிபோர்னியா, ஐக்கிய அமெரிக்கா * கியோங்சங்புக் டோ, தென் கொரியா[http://www.gb.go.kr/eng/page.jsp?largeCode=community&mediumCode=faq&smallCode=&url=&BD_URL=/nCommon/nBoard/board.jsp&BD_CODE=eng_faq&LANGCODE=English&B_STEP=188099&cmd=2 கியோங்சங்புக்குடனான நட்புறவு] * டைரோல், ஆஸ்திரியா